Са својим батаљоном упао је 10. октобра 1943. године у Зеницу и изненадио Немце и усташе. На челу свог батаљона, 31. децембра 1943. године, продро је у Бању Луку, све до Кастела и ту био опкољен, али је успешно извео пробој, и у борби прса у прса, био рањен у главу. У току десанта на Дрвар, истакао се у борби у којој је Трећа крајишка ударна бригада, осигуравајући повлачење Врховног штаба НОВ и ПОЈ из Дрвара, разбила јаку немачку колону.